# Universal Zulu Nation

Universal Zulu Nation és una organització internacional de conscienciació i divulgació de la cultura hip-hop fundada pel músic Afrika Bambaataa. Algunes dels seus membres destacats al llarg dels anys han estat Queen Latifah, Kool Moe Dee, Ice-T, Freddie Gibbs, Chief Keef, Wiz Khalifa, Frank Ocean, Lil Wayne, KRS-One, Fat Joe i Ice Cube.

## Història

Originalment coneguda simplement com a Organization, va néixer a la dècada de 1970 a partir de la banda de carrer del sud del Bronx de Nova York The Black Spades. Els seus membres van començar a organitzar esdeveniments culturals per a joves, combinant els diferents elements que conformen la cultura hip-hop: emceeing (rapejar), deejaying, breakdance i grafit.
Durant els anys 1970 i 1980, Afrika Bambaataa i els membres d'Universal Zulu Nation sovint es vestien amb vestits que representaven diferents cultures del món. Des de principis de la dècada de 1980, Universal Zulu Nation va establir sucursals autònomes a diferents països del món. A partir de finals de la dècada de 1980, en el punt àlgid del moviment afrocèntric del hip-hop mercès a l'èxit d'artistes com KRS-One, Public Enemy, A Tribe Called Quest, Native Tongues i Rakim, el moviment semblava estar incorporant algunes doctrines de la Nació de l'Islam, la Nation of Gods and Earths i de Nuwaubians. A mitjans de la dècada de 1990 alguns membres van començar a separar-se'n iniciant els seus propis projectes i organitzacions com Ill Crew Universal.
Afrika Bambaataa es va retirar com a cap de la Universal Zulu Nation el maig de 2016 després de les acusacions d'abús sexual de diversos joves de l'organització. Ronald Savage va ser el primer de diversos homes a acusar públicament Bambaataa. El 2017, centenars de membres van dimitir per desconfiança amb la Universal Zulu Nation i van fundar la seva pròpia organització: Zulu Union.
La Universal Zulu Nation apareix extensament a la sèrie de Netflix del 2016 The Get Down. A la sèrie, Afrika Bambaataa és interpretat per l'actor Okieriete Onaodowan.

## Referències

* ↑ Chang, Jeff. Can't Stop, Won't Stop: A History of the Hip Hop Generation. New York: St. Martin's Press, 2005. ISBN 0-312-30143-X.
* ↑ Valtierra, Noé. «Historia del Hip-Hop: ¿Qué es la Zulu Nation?» (en castellà), 10-06-2023. [Consulta: 19 octubre 2024].
* ↑ «Lil Wayne is Reportedly Joining the Hip Hop Awareness Organization Zulu Nation». MTV. Arxivat de l'original el December 1, 2014.
* ↑ About from ZuluNation.com, retrieved 28 September 2015
* ↑ Prevos, A.J.M., "Post-colonial Popular Music in France: Rap Music and Hip Hop Culture in the 1980s and 1990s." In Global Noise: Rap and Hip Hop Outside the USA. Tony Mitchell ed., pp. 29–56. Middletown: Wesleyan University Press, 2001.
* ↑ Henelon, V. "Africa on Their Mind: Rap, Blackness, and Citizenship in France." In The Vinyl Ain't Final: Hip Hop and the Globalisation of Black Popular Culture. Dipannita Basu and Sidney J. Lemelle, eds., pp. 151–66. London; Ann Arbor, MI: Pluto Press, 2006
* ↑ lll Crew Universal
* ↑ «Afrika Bambaataa Steps Down as Zulu Nation Leader Amid Reports of Child Sexual Assault», 09-05-2016.
* ↑ «Zulu Union Official Website». [Consulta: 19 octubre 2024].